**Kamp til stregen om den nye Peugeot 208**  
*Da Peugeot for nylig lancerede Peugeot 208, havde den nye løve i flokken en stor arv at løfte. Peugeot lod det være op til danskerne, at bedømme om den nye model kunne leve op til den legendariske 205, og satte samtidig en 208’er til en værdi af 170.000 kr. på højkant.*

Interessen for bilen oversteg hurtigt Peugeots forventninger, og bilglade folk strømmede til Peugeots facebookside, som var platformen for konkurrencen om at vinde bilen. Deltagerne afgav deres stemme ved at angive om 208’eren kunne slå den tidligere legende peugeot 205. Det var ganske simpelt. Der skulle klikkes ja eller nej, og det var lige hvad Nordjyden Jimmi Jensen og vinder af konkurrencen gjorde.

Inden vinderen blev fundet havde mere end 20.000 vist deres interesse. Fordelingen viste med 93 % stemmer på 208 at der ikke var nogen tvivl om at den kan løfte arven. Mange danskere lod sig betage af 208’erens sporty udseende med det lille rat og med det skarpe og sprøde design, de skålformede sæder, det innovative infotainmentsystem og en brændstoføkonomi på 29,4 km/l er 208 en værdig afløser for Peugeots tidligere legende. Stemningen nærmest sitrede, forventningsglæden var stor og så snart stemmerne var afgivet var der frit løb for spontane kommentarer om Peugeot 208.

”Den er godt nok flot”, ”De kan noget med design”, ”uha den ser flot ud” blev der skrevet.

Overrækkelsen af 208’eren foregik i forbindelse med den officielle afsløring af bilen og den heldige vinder, Jimmi Jensen fra Nordjylland, kunne køre glad fra danmarkspremieren i sin funklende nye bil. Han var da heller ikke sen til at kommentere: ”I kan roligt købe 208, den kører drøn godt”.